Salvinoriin A

Salvinoriin A ehk divinoriin A on psühhotroopne aine, mida sisaldab Mehhikost pärit taim luulusalvei (''Salvia divinorum).

Eestis on salvinoriin A sotsiaalministri 21. novembri 2013 määrusega kantud narkootiliste ja psühhotroopsete ainete nimekirja: "Narkootiliste ja psühhotroopsete ainete meditsiinilisel ja teaduslikul eesmärgil käitlemise ning sellealase arvestuse ja aruandluse tingimused ja kord ning narkootiliste ja psühhotroopsete ainete nimekirjad" ja selle aine käitlemine on allutatud rangetele käitlemiseeskirjadele.

Nomenklatuur
IUPAC nimetus: metüül(2S,4aR,6aR,7R,9S,10aS,10bR)-9-(atsetüüloksü)-2-(furaan-3-üül)-6a,10b-dimetüül-4,10-dioksododekahüdro-2H-benso[f]isokromeen-7-karboksülaat.

Keemiline valem
Aine keemiline valem on C23H28O8.

Looduslik psühhotroopne aine

Salvinoriin A erineb teistest looduslikult esinevatest hallutsinogeenidest (nagu näiteks DMT, psilotsübiin ja meskaliin) selle poolest, et ta ei sisalda lämmastikku, ehk ta pole alkaloid, vaid on terpenoid.

Salvinoriin A sisaldus luulusalvei lehtedes on varieeruv: 0,126–1,137 mg/g. Salvinoriin A leidub vaigus, mida komplekteerivad ja eritavad luulusalvei lehtedel paiknevad karvakesed.

Loomkatsed

Loomkatse isaste hiirtega (CD1 hiired, Charles River Kanadas), kellel indutseeriti koliit ja kellele manustati salvanoriin A-d, võib näidata selle aine teatud põletikuvastast ja valu vaigistavat toimet.

Inimkatsed

Salvinoriin A toimet inimestele on vähe uuritud. Arvatakse, et selle aine toime on üsna lühiajaline (sõltuvalt manustamisviisist 2 minutit kuni umbes tund), kuid samas olevat see oma koguse kohta üks tugevamaid hallutsinogeene planeedil Maa.

Salvinoriin A metabolism toimub arvatavasti tsütokroom P450 ensüümisüsteemi kaudu.

Viited

Välislingid 
 D.M. Turner, Salvinorin – The Psychedelic Essence of Salvia Divinorum, 1996, Panther Press, veebiversioon (vaadatud 21.02.2014) (inglise keeles)
 Roth BL, Baner K, Westkaemper R, Siebert D, Rice KC, Steinberg S, Ernsberger P, Rothman RB., Salvinorin A: a potent naturally occurring nonnitrogenous kappa opioid selective agonist., Proc Natl Acad Sci U S A., september 2002 ;99(18):11934-9., veebiversioon (vaadatud 26.09.2014) (inglise keeles)
 Chavkin C, Sud S, Jin W, Stewart J, Zjawiony JK, Siebert DJ, Toth BA, Hufeisen SJ, Roth BL., Salvinorin A, an active component of the hallucinogenic sage salvia divinorum is a highly efficacious kappa-opioid receptor agonist: structural and functional considerations. Lühikokkuvõte, J Pharmacol Exp Ther., märts 2004;308(3):1197-203., veebiversioon (vaadatud 26.09.2014) (inglise keeles)
 Thomas E. Prisinzano, Psychopharmacology of the hallucinogenic sage Salvia divinorum, Life Sciences 78 (2005) 527 – 531, veebiversioon (vaadatud 22.03.2015) (inglise keeles)
 Hooker JM, Patel V, Kothari S, Schiffer WK., Metabolic changes in the rodent brain after acute administration of salvinorin A., Mol Imaging Biol., mai-juuni 2009;11(3):137-43. doi: 10.1007/s11307-008-0192-x., veebiversioon (vaadatud 22.02.2014) (inglise keeles)
 Zeynep S. Teksin, Insong J. Lee, [...], ja Natalie D. Eddington, Evaluation of the Transport, In Vitro Metabolism and Pharmacokinetics of Salvinorin A, a Potent Hallucinogen, Eur J Pharm Biopharm. juuni 2009; 72(2): 471–477. doi: 10.1016/j.ejpb.2009.01.002, PMCID: PMC2719774, NIHMSID: NIHMS123473
 Christopher W. Cunningham, Richard B. Rothman ja Thomas E. Prisinzano, Eric L. Barker, Neuropharmacology of the Naturally Occurring κ-Opioid Hallucinogen Salvinorin A, March 28, 2011, doi: 10.1124/pr.110.003244, Pharmacological Reviews, juuni 2011, 63. väljaanne, nr 2, lk 316-347, veebiversioon (vaadatud 23.02.2014) (inglise keeles)
Sissekanne PubChem-is, veebiversioon (vaadatud 18.02.2014) (inglise keeles)

Psühhotroopsed ained